**Likumprojekta „Grozījums likumā „Par apdrošināšanu bezdarba gadījumam”” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojums Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” un Ministru kabineta 2013.gada 29.maija rīkojums Nr.212 „Par tiesību aktu grozījumu virzību saistībā ar *euro* ieviešanu Latvijā” 1.2. apakšpunkts. |
| 2.  | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumu likumā „Par apdrošināšanu bezdarba gadījumam” (turpmāk – likumprojekts) atbilstoši normatīvo aktu sakārtošanas prasībām saistībā ar *euro* ieviešanu.Likuma „Par apdrošināšanu bezdarba gadījumam” 7.panta sestās daļas 2.punkts nosaka, ka bezdarbniekam, kurš pirms bezdarbnieka statusa iegūšanas dienas nav bijis darba ņēmējs un par kuru obligātās sociālās apdrošināšanas iemaksas bezdarba gadījumam (turpmāk - iemaksas bezdarba gadījumam) ir veiktas no valsts sociālās apdrošināšanas speciālā budžeta, bezdarbnieka pabalsta apmēru nosaka 60 procentu apmērā no bezdarbnieka pabalsta pieprasīšanas dienā spēkā esošā valsts sociālā nodrošinājuma pabalsta divkārša apmēra, ja iemaksas veiktas no vecāku pabalsta *50 latiem*.Saskaņā ar Ministru kabineta 2001.gada 5.jūnija noteikumiem Nr.230 „Noteikumi par valsts sociālās apdrošināšanas obligātajām iemaksām no valsts pamatbudžeta un valsts sociālās apdrošināšanas speciālajiem budžetiem”, sākot ar 2013.gada 1.janvāri, par vecāku pabalsta saņēmējiem tiek veiktas iemaksas bezdarba gadījumam no *100 latiem*.Tiesības uz bezdarbnieka pabalstu ir bezdarbniekam, kuram apdrošināšanas stāžs ir ne mazāks par vienu gadu, ja par viņu Latvijas Republikā ir veiktas vai bija jāveic iemaksas bezdarba gadījumam ne mazāk kā deviņus mēnešus pēdējo 12 mēnešu periodā pirms bezdarbnieka statusa iegūšanas dienas.Ņemot vērā, ka vidējo apdrošināšanas iemaksu algu bezdarbnieka pabalsta apmēra noteikšanai aprēķina no apdrošinātās personas apdrošināšanas iemaksu algas par 12 kalendāra mēnešu periodu, šo periodu beidzot divus kalendāra mēnešus pirms mēneša, kurā persona ieguvusi bezdarbnieka statusu, tad izriet, ka var būt situācija, ka bezdarbnieka pabalsta aprēķinā jāskatās periods, kad par vecāku pabalsta saņēmējiem iemaksas veiktas gan no 50 latiem (līdz 2012.gada 31.decembrim) gan no 100 latiem (no 2013.gada 1.janvāra). Līdz ar to likuma norma jāizsaka vispārīgi, nenorādot konkrētu vecāku pabalsta apmēru. |
| 3.  | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Šā projekta mērķis ir pielāgot likumprojektu atbilstoši normatīvo aktu sakārtošanas prasībām saistībā ar *euro* ieviešanu.Likumprojekts paredz likuma normu izteikt vispārīgi, nenorādot konkrētu vecāku pabalsta apmēru.Grozītā tiesību norma nav personām nelabvēlīgāka par sākotnējo tiesību normu latos un nerada vērā ņemamu negatīvu ietekmi uz valsts budžetu. |
| 5. | Projekta izstrādē iesaistītās institūcijas | Nav attiecināms. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemainīs pastāvošo tiesisko regulējumu pēc būtības. |
| 7.  | Cita informācija | Nav. |

|  |
| --- |
| **II Tiesību akta projekta ietekme uz sabiedrību** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **III** **Tiesību akta projekta ietekme uz valsts budžetu un pašvaldību budžetiem** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI Sabiedrības līdzdalība un šīs līdzdalības rezultāti** |
| Projekts šo jomu neskar. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Labklājības ministre I.Viņķele

26.07.2013 11:18

532

I.Salmane

tālr.67021556, fakss 67021560

Irena.Salmane@lm.gov.lv